<classify> MKUU wa Jeshi la Polisi nchini IGP Simon Sirro amesema kuwa, jeshi hilo limejipanga vyema kuhakikisha Uchaguzi wa Serikali za Mitaa na Uchanguzi Mkuu 2020 unafanyika kwa amani huku jeshi hilo likijipanga kutoa elimu kwa mpiga kura kuhusiana na kuhamasisha uchanguzi kufanyika kwa njia ya amani.IGP Sirro aliyasema hayo jana mkoani hapa wakati akiwa kwenye ziara ya kuangalia utayari wa askari polisi wakati wanapotekeleza majukumu yao ya kazi za kila siku.Aidha, IGP Sirro aliwataka wananchi pamoja na wadau wengine welevu kuendelea kushirikiana na polisi kwa kutoa taarifa za uhalifu na wahalifu kuacha kujihusisha na vitendo vya uhalifu wa kutumia silaha, ubakaji, mauaji, kujichukulia sheria mkononi sambamba na kufanya vitendo vya ukatili wa kijinsia kwa wanawake na watoto.Katika hatua nyingine , IGP Sirro alisema polisi imeandaa mpango mkakati wa kutoa elimu kwa wananchi kuacha kukimbilia kuiba mafuta au mali nyingine inapotokea ajali ya barabarani kama ambavyo imetokea katika ajali ya lori mkoani Morogoro.  <topic>: KITAIFA 